కె.ఎం. సచిన్ దేవ్

కె.ఎం. సచిన్ దేవ్ కేరళ రాష్ట్రానికి చెందిన రాజకీయ నాయకుడు. ఆయన 2021లో జరిగిన అసెంబ్లీ ఎన్నికల్లో బలుస్సేరి నియోజకవర్గ ఎమ్మెల్యేగా ఎన్నికయ్యాడు.
జననం, విద్యాభాస్యం
సచిన్ దేవ్ 1993 అక్టోబర్ 18న కేరళ రాష్ట్రం, కోజికోడ్‌ జిల్లా, నెల్లిక్కొడ్ గ్రామంలో కేఎం. నందకుమార్, షీజా దంపతులకు జన్మించాడు. ఆయన కోజికోడ్‌లోని ప్రభుత్వ ఆర్ట్స్ అండ్ సైన్స్ కళాశాల నుండి ఇంగ్లీష్‌లో డిగ్రీ, కోజికోడ్‌లోని ప్రభుత్వ న్యాయ కళాశాల నుండి ఎల్ఎల్‌బీ చేశాడు.

రాజకీయ జీవితం
కె.ఎం.సచిన్ దేవ్ (సీపీఎం) పార్టీ ద్వారా రాజకీయాల్లోకి వచ్చి స్టూడెంట్స్ ఫెడరేషన్ ఆఫ్ ఇండియా (ఎస్ఎఫ్‌ఐ) రాష్ట్ర కార్యదర్శిగా, ఎస్ఎఫ్‌ఐ అఖిల భారత జాయింట్ సెక్రటరీగా పని చేశాడు. ఆయన ఎస్‌ఎఫ్‌ఐ రాష్ట్ర కార్యదర్శిగా పనిచేసిన సమయంలో 2021 అసెంబ్లీ ఎన్నికల్లో పోటీ చేశాడు. సచిన్ దేవ్  2021లో జరిగిన కేరళ రాష్ట్ర అసెంబ్లీ ఎన్నికల్లో బాలుస్సేరి నుండి లెప్ట్ డెమొక్రటిక్ ఫ్రంట్ (ఎల్డీఎఫ్) కూటమి తరపున సీపీఎం అభ్యర్థిగా పోటీ చేసి తన సమీప కాంగ్రెస్ పార్టీ అభ్యర్థి ధర్మజన్ బోల్గట్టి పై 20372 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 15వ కేరళ అసెంబ్లీలో అడుగుపెట్టిన అతి చిన్న వయస్కుడైన ఎమ్మెల్యేగా రికార్డు సృష్టించాడు.

మూలాలు

వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:1993 జననాలు